Vrou vas wat hondjie glo oor heining gooi | Maroela Media
Argieffoto Foto: theanimals.pics
"Die vrou voer aan sy het die siek hondjie oor die 2 meter hoë heining gegooi omdat sy nie tyd gehad het om dit na die Dierebeskermingsvereniging (DBV) te neem nie," het hoofsuperintendent Wilfred Kgasago, woordvoerder van die Ekurhuleni-metropolisie, gesê. "'n Superintendent van die berede-eenheid het die vrou gesien toe hy in Lurieweg langs die Mayfield-winkelsentrum gery het."
Die hondjie is na die perdry-eenheid se hoofkwartier geneem en het mediese behandeling ontvang. "Sy agterpote is baie erg beseer," het Kgasago bygevoeg.
Die vrou sal binnekort in die landdroshof in Benoni verskyn op aanklag van dieremishandeling.
Sy sal seker net wegstap met 'n tik oor die vingers of 'n paar uur se gemeenskapsdiens by 'n DBV. Die land se gebrek aan strenger wetgewing oor dieremishandeling laat mens kots!
Aggenee dis regtig so wreed! My hart raak sommer seer. Party mense behoort regtig nie diere of kinders te he nie!
Dis siek van die vrou om dit te doen. Hoop hul sluit haar toe.
Hoop die DBV is haar ni genadig nie. Mense wt diere mishandel kan hulle kinders ook mishandel. My 2 worsies is soos my kinders.
Almal is nie diereliefhebbers nie, maar dan kry jy nie n hondjie of enige dier, as jy nie die verantwoordelikheid daarmee saam wil vat nie. Dan moet jy boet as daai diertjie nie die sorg en liefde wat hy verdien gekry het nie.